Stasys Žirgulis

Stasys Žirgulis (g. 1944 m. birželio 10 d. Radviliškyje) – dailininkas skulptorius, Lietuvos ir Kauno miesto politinis bei visuomenės veikėjas.

 Biografija 
1963 m. baigė Radviliškio Valerijos Valsiūnienės vidurinę mokyklą. Lankė bokso treniruotes. Buvo įstojęs į karinio jūrų laivyno akademiją Leningrade. 1963–1964 m. studijavo Kauno politechnikos instituto Mašinų gamybos fakultete. 1965–1968 m. mokėsi Kauno Stepo Žuko taikomosios dailės technikume. 1968–1974 m. studijavo LTSR dailės instituto (LDI) Skulptūros fakultete, įgijo dailininko-skulptoriaus ir pedagogo specialybę.

1974–1975 m. dėstė piešimą ir skulptūrą LDI Kauno fakulteto vakariniame skyriuje. 1975–1983 m. Kauno „Dailės“ kombinato metalo cecho dailininkas-meno vadovas. 1980–1981 m. LDI Kauno fakulteto dėstytojas. 1983–1986 m. Lietuvos dailininkų sąjungos Kauno skyriaus atsakingasis sekretorius, 1986–1992 m. Kauno skyriaus Skulptorių sekcijos pirmininkas. Nuo 1988 m. LTSR dailės instituto Kauno pramoninės dailės fakulteto dėstytojas; nuo 1994 m. Vilniaus dailės akademijos Kauno dailės instituto Dailės pagrindų katedros vyr. asistentas, nuo 2000 m. lektorius, nuo 2011 m. profesorius. Dėstė skulptūrą, piešimą ir kompoziciją. http://www.radviliskiobiblioteka.lt/lt/krastotyra/56-zz/578-zirgulis-stasys  2018–2021 m. Nacionalinės sveikatos tarybos pirmininkas.

 Politinė veikla 
Nuo 1998 m. Lietuvos liberalų sąjungos, 2006–2010 m. Lietuvos Respublikos liberalų sąjūdžio, nuo 2011 m. sąjungos „TAIP“, nuo 2014 m. Lietuvos laisvės sąjungos (liberalai) narys. 2000–2003 m., 2003–2007 m. ir 2007–2011 m. Kauno miesto savivaldybės tarybos narys. Pavadinimų sumanymų ir atminimų įamžinimo komisijos pirmininkas, 2003–2007 m. Antikorupcijos komisijos pirmininkas. https://www.vrk.lt/statiniai/puslapiai/rinkimai/400_lt/Kandidatai/Kandidatas22061/Kandidato22061Biografija.htmlhttps://www.vrk.lt/statiniai/puslapiai/rinkimai/416_lt/Kandidatai/Kandidatas68260/Kandidato68260Anketa.htmlhttps://www.vrk.lt/statiniai/puslapiai/rinkimai/440_lt/Kandidatai/Kandidatas76104/Kandidato76104Anketa.html

 Kūryba 
Nuo 1975 m. dalyvauja parodose. Nuo 1978 m. Lietuvos dailininkų sąjungos narys. Lietuvos meno kūrėjų asociacijos narys.

Darbų yra įsigiję Europos muziejai: Kelno moderniojo meno muziejus, Latvijos nacionalinis dailės muziejus, Lietuvos dailės fondas, privačios galerijos ir kolekcionieriai Olandijoje, Vokietijoje, Suomijoje, JAV ir kt.

Darbai:
 1980 m. Tadas Ivanauskas, biustas ir portretas Zoologijos muziejuje, Kaunas
 1984 m. „Eglė ir Žilvinas“, sanatorija „Eglė“, Druskininkai
 1988 m. Vladimiras Dubeneckis, memorialinė lenta su bareljefu, Kaunas
 1989 m. Paulius Galaunė ir Adelė Galaunienė, memorialinė lenta-bareljefas, Kaunas
 1991 m. Rimantas Stankevičius, paminklas Aukštųjų Šančių karių kapinėse
 1992 m. Mykolas Žilinskas, memorialinė lenta Mykolo Žilinsko dailės galerijoje
 1993 m. Kazys Bizauskas, memorialinė lenta prie Pauliaus Galaunės namo
 1993 m. Laiminantis Kristus, atstatyta skulptūra Palangos parke
 1994 m. paminklas Laisvės aikštėje, Prienai
 1996 m. „Keliaujantis vėžlys“, dekoratyvinė skulptūra Zoologijos muziejuje, Kaunas
 1996 m. / 2003 m. Steponas Kairys, paminklinis biustas prie bendrovės „Kauno vandenys“
 1997 m. Kazys Grinius, skulptūra Kauno prezidentūros kiemelyje
 1998 m. Vincas Kudirka, paminklinis biustas Šakiuose
 2002 m. Stasys Kudokas, atminimo lenta Karininkų Ramovės vestibiulyje
 2003 m. Rimantas Ruzas, antkapinis paminklas Petrašiūnų kapinėse ir memorialinė lenta
 2007 m. memorialas „Nurimęs varpas“, Alytus
 2011 m. Balys Buračas, paminklas Šiaulėnų miestelio aikštėje
 2014 m. Petras Leonas, bareljefas ir atminimo lenta Kaune http://www.kamane.lt/layout/set/print/Kurejai/Personalijos/Stasys-Zirgulis-skulptorius 
 2017 m. paminklas A. J. Greimui Kaune, prie Vytauto Didžiojo universiteto

 Įvertinimas 
 1999 m. DLK Gedimino ordino 1 laipsnio medalishttps://e-seimas.lrs.lt/portal/legalAct/lt/TAD/TAIS.83751
 2004 m. Vytauto Didžiojo ordino Riterio kryžiushttps://e-seimas.lrs.lt/portal/legalAct/lt/TAD/TAIS.237124
 2011 m. II laipsnio Santakos garbės ženklas
 2012 m. Radviliškio krašto garbės pilietishttps://www.radviliskis.lt/garbes-pilieciai
 2020 m. Birštono garbės pilietis
 2025 m. Kauno miesto garbės pilietis

 Šaltiniai 

 Literatūra 
 Šiuolaikiniai lietuvių dailininkai: Stasys Žirgulis: albumas. – Vilnius: Artseria, 2004. – 55 p.: iliustr. – ISBN 9986-716-35-7
 Stasys Žirgulis: albumas. – 2-asis leidimas. – Vilnius: Artseria, 2009. – 56 p.: iliustr. – ISBN 978-9986-716-71-6

Kategorija:Lietuvos skulptoriai
Kategorija:Lietuvos dėstytojai
Kategorija:Kauno politikai
Kategorija:Kauno miesto garbės piliečiai
Kategorija:Vytauto Didžiojo ordino kavalieriai